คลังสั่งเดินหน้าหวยออนไลน์
รมช.คลังเครื่องร้อน สั่งเดินหน้าหวยออนไลน์เป็นการด่วน
17 ก.พ. 2555

รมช.คลังเครื่องร้อน สั่งเดินหน้าหวยออนไลน์เป็นการด่วน
นายทนุศักดิ์ เล็กอุทัย รมช.คลัง กล่าวว่า จะเร่งพิจารณาหวยออนไลน์ ว่าติดขัดข้อกฎหมายหรือไม่ หากไม่ผิดทำได้โดยชอบ ก็จะให้เดินหน้าดำเนินการ แต่หากมีปัญหาข้อกฎหมายก็ต้องทบทวน ซึ่งต้องเร่งดำเนินการตามนโยบายของพรรค ที่ต้องดำเนินการโครงการต่างๆ ให้กับประชาชนรวดเร็วที่สุด
อย่างไรก็ตาม รมช. กล่าวว่า เพิ่มเข้ามาทำงานไม่กี่วัน จึงต้องขอดูรายละเอียดหวยออนไลน์ก่อน เพราะในอดีตมีคนที่ดำเนินการต้องขึ้นศาล และถูกตัดสินจำคุก เนื่องจากทำไม่ถูกต้อง
นายทนุศักดิ์ กล่าวว่า เรื่องการเก็บภาษีหวยออนไลน์ เป็นเรื่องที่ต้องปรึกษากับกรมสสรรพสามิตว่ามีความเหมาะสมหรือไม่